Nõo Vallavolikogu

14.12.2023 määruse nr 46 juurde

**Nõo valla 2023. aasta III lisaeelarve seletuskiri**

Nõo valla 2023. aasta III lisaeelarvega täpsustatakse põhitegevuse tulusid ja kulusid ning viiakse eelarvesse sisse muudatused investeerimistegevuses.

**KOONDEELARVE**

**Eelarve kogumaht suureneb 75 207 euro võrra.**

**I PÕHITEGEVUSE TULUD JA PÕHITEGEVUSE KULUD**

1. ***Põhitegevuse tulude maht suureneb 75 207 €***

*32 Tulud kaupade ja teenuste müügist kokku summas 49 762 €*

* 3220 - Haridusasutuste majandustegevusest kokku summas 46 752 €.

Nõo valla lasteaedade lastevanemate poolt tasutud laste toitlustamise eest summas 42 385 €; Nõo Muusikakoolis sihtotstarbeline raha summas 500 €; Nõo Reaalgümnaasiumilt (kooli raamatukogu töötaja) summas 2 500 €; töövihikute müügist summa 787 €; praktikantide juhendamise tasud summas 580 € ( Nõo lasteaed Krõll ja Nõo lasteaed Tõruke).

* 3221 Kultuuri- ja kunstiasutuste majandustegevusest kokku 810 € - osalused kunstiringis summas 220 € + sihtotstarbelised rahad summas 590 €.
* 3222 Spordiasutuste majandustegevusest kokku summas 2 200 € - Nõo Spordikooli sihtotstarbelised rahad.

*35 Saadavad toetused tegevuskuludeks kokku summas 25 445 €*

* 35000005- Kliimaministeeriumilt KIK SA juhatuse otsuse nr 1-25/966 01.09.2023 alusel laekunud summa 200 € (Nõo lasteaed Krõll).
* 35000008 – Maaeluministeeriumilt esitatud taotluste alusel laekunud (koolipiim + mahetoit ) summas 13 528 €.
* 35008 - Laulu- ja tantsupeo toetus summas 664 € (Nõo kultuurimaja).
* 352 Vabariigi Valitsuse korraldusega nr 233 21. september 2023 kinnitati Toetusfondi lisavahendite jaotus 2023. aasta III kvartalis. Nõo Vallavalitsusele eraldati vahendeid summas 11 053 €, mis jaguneb alljärgnevalt:
* Asendus- ja järel hoolduseteenuse toetus suureneb 8 755 €
* Toimetulekutoetuse maksmise hüvitis suureneb 2 298 €.

1. ***Põhitegevuse kulude + investeerimistegevuste maht suureneb 75 207 €***

* TA 04510 Valla teede korrashoid – suurendada majandamiskulusid summas 35 000 € . Arvestades novembris olnud ja detsembris võimaliku lume ja libeduse tõrje vajadusega, on vaja 2023. aastal valla teede majandamiskuludeks täiendavaid vahendeid.
* TA 04740 Territoriaalne planeerimine - majanduskulud vähenevad summas 35 000 €, samas summas suurenevad Valla teede majandamiskulud.

Käesolevaks hetkeks on teostatud Nõo valla üldplaneeringu koostamist ettevalmistavaid tegevusi sellise ulatuses, mis ei vaja sel aastal rahalisi väljaminekuid.

* TA 06400 Tänavavalgustuse majandamiskulud vähenevad summas 12 000 €, samas suurenevad kapitalukulud summas 12 000 €.

2023. aasta eelarves planeeritud tegelik elektrikulu on prognoositust väiksem (2022. aastal oli kallim börsihind). Nõo vald ja Transpordiamet on rajamas Nõo alevikus Nõo – Tamsa kõrvalmaantee äärde jalgteed. Jalgtee kavandamise käigus osutus vajalikuks projekteerida jalgteele ka valgustus raudtee ja Meeri tänava haru vahelisele lõigule.

* TA 081021 Nõo Spordikooli tegevuskulud suurenevad summas 2 200 € (sihtotstarbelised laekumised).
* TA 08202 Nõo Kultuurimaja tegevuskulud suurenevad summas 1 474 €: kunstiringi läbiviimine 220 € + sihtotstarbelised rahad summas 590 € + laulu- ja tantsupeo toetus summas 664 €.
* TA 09110 1 Nõo lasteaed Krõll tegevuskulud suurenevad summas 36 152 €.

Nimetatud summast kulud toitlustamisteenusele summas 29 854 €; praktikantide juhendamine summas 130 €; mahetoit summas 5 968 €; projekti „Kogun tarkust“ õppekäigul elluviimiseks summa 200 €.

Vähendada kapitalikulusid summas 30 000 €, samas suurendada majandamiskulusid summas 30 000 € - inventari ja õppevahendite soetamiseks

* TA 09110 2 Nõgiaru lasteaia tegevuskulud suurenevad summas 3 899 €.

Nimetatud summast kulud toiduainetele 3 696 €; koolipiimale summas 203 €.

* TA 09110 4 Nõo lasteaed Tõruke tegevuskulud suurenevad summas 9 976 €.

Nimetatud summast kulud toiduainetele 8 835 €; praktikantide juhendamise tasu summas 450 €; koolipiim summas 554 €+ mahetoit summas 137 €.

* TA091105 Hariduskulud lasteaias – tegevuskulud vähenevad summas 20 000 €, samas summas suurenevad Hariduskulud koolis.

Nõo valla sissekirjutusega laste arvud, kes käivad mujal lasteaedades, on pidevalt kuude lõikes muutuvad (arvestus toimub jooksvalt iga kuu). Aasta jooksul on olnud laste liikumist erinevate lasteaedade vahel, kohamaksud on lasteaedades erinevad.

* TA 09212 1 Nõo Põhikooli tegevuskulud suurenevad summas 3 287 €.

Töövihikute müügist summa 787 €; Nõo Reaalgümnaasiumilt raamatukogu töötaja eest töötasuhüvitis summas 2 500 €.

Vähendada kapitalikulusid summas 100 000 €, samas suurendada majandamiskulusid summas 100 000 €.2023. aastal ei ole kooli juurdeehituse projekteerimise kulusid (maksmine jääb kõik 2024. aastasse).

* TA09601 Koolitoit – tegevuskulud suurenevad summas 6 666 € - mahetoit.
* TA 095101 Nõo Muusikakool tegevuskulud suurenevad summas 500 € (sihtotstarbelised laekumised).
* TA092125 Hariduskulud koolis – tegevuskulud suurenevad summas 20 000 €, samas summas vähenevad Hariduskulud lasteaias.
* TA 10400 Laste ja noorte sotsiaalhoolekandeasutused – eraldised suurenevad summas 8 755 € (raha riigilt):
* TA 10701 Toimetulekutoetus – eraldised suurenevad summas 2 298 € (raha riigilt).

Materjalid koostas: Pille Sügis

04. detsember 2023